HU Az Európai Unió Hivatalos Lapja C 105/3

A tagállamok által közzétett összefoglaló tájékoztató az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló, 2003. december 23-i 1/2004/EK bizottsági rendelet értelmében nyújtott állami támogatásokra vonatkozóan

(2005/C 105/03)

Támogatás száma: XA 66/04

Tagállam: Egyesült Királyság

Régió: Anglia

A támogatási program megnevezése vagy az egyedi támogatás kedvezményezettje: Mezőgazdasági Tevékenységek Program (Anglia)

Jogalap: A programot nem jogszabály hozta létre. Az 1986-os Agricultural Act (Mezőgazdasági Törvény) 1. szakasza jogi alapot teremt arra, hogy a kormány bármely mezőgazdasági tevékenységgel kapcsolatban tanácsadással szolgáljon.

A program tervezett éves költségvetése: 800 000 GBP

Támogatás maximális intenzitása: A támogatás intenzitása 100 %.

A végrehajtás dátuma: A gazdáknak december 1-jéig kell jelentkezniük; az első összejövetelekre 2004. december 6-án vagy azt követően kerül sor.

A program vagy az egyedi támogatás nyújtásának időtartama: A program folyamatosan nyitva áll az új résztvevők előtt. A programmal finanszírozott tevékenységekre 2004. december 6. és 2005. március 24. között kerül sor. A program zárónapja 2005. március 31.

A támogatás célja: Ágazati fejlesztés. A program az aktív gazdáknak szól. A különféle konferenciákból, műhelytalálkozókból és előadásokból álló program célja, hogy segítséget nyújtson a gazdáknak a tevékenységüket esetleg befolyásoló aktuális kérdések, mint például a KAP-reform, a vízbáziskímélő gazdálkodás és az új környezetgazdálkodási rendszerek (Environmental Stewardship Schemes) megértésében. Ezáltal fejlődik az ágazat szakmai felkészültsége.

A támogatás kifizetésére az 1/2004/EK rendelet 14. cikkének megfelelően kerül sor. Elszámolhatók a képzési programok szervezésével és nyújtásával kapcsolatos költségek.

Érintett ágazat(ok): A támogatás csak a mezőgazdasági termékek előállításában tevékenykedő vállalkozásoknak szól. A programban bármely, tetszőleges mezőgazdasági termék előállításával foglalkozó vállalkozás részt vehet.

A támogatást nyújtó hatóság neve és címe:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London Egyesült Királyság SW1P 2JR

Internetcím: www.defra.gov.uk/farm/state-aid/setup/exist-exempt.htm

Az oldalon a „Farming Activities Programme (England)” hivatkozásra kell kattintani. Közvetlen cím

www.defra.gov.uk/farm/state-aid/setup/schemes/fap-england.pdf

Támogatás sz.: XA No 49/04

Tagállam: Olaszország

Tartomány: Friuli Venezia Giulia

A támogatási program megnevezése vagy az egyedi támogatásban részesülő vállalkozás neve: A mezőgazdasági szövetkezetek és társulásaik újratőkésítéséhez a 20/1992 TT 31. cikke által előírt és a 80/82 tartományi törvény 5. cikkének n) pontja értelmében adható támogatott finanszírozások nyújtásának kritériumairól és módozatairól szóló rendelet, és későbbi módosítások és kiegészítések.

Jogalap: 1992. július 17-i 20. sz. tartományi törvény (31. cikk) – „A méhészet tárgyában hozott 1988. március 29-i 16. sz. tartományi törvény és a Tartományi Rotációs Alapra vonatkozó 1982. november 20-i 80. sz. regionális törvény módosításai és kiegészítései. A mezőgazdasági ágazaton belüli egyéb tartományi törvények értelmező, módosító és kiegészítő jogszabályai. A mezőgazdasági termékek elsődleges termelési ágazata néhány termelési ágának racionalizáló, modernizáló és fejlesztő intézkedései.”

A program keretében tervezett éves kiadások vagy a vállalkozásnak nyújtott egyedi támogatás teljes éves összege: A programhoz 2 000 000,00 Euró maximális éves költséget irányoznak elő; ez az összeg irányadónak tekintendő.

Maximális támogatási intenzitás: A maximális támogatási intenzitás BTE-ben kifejezve 40 %.

A végrehajtás időpontja: A támogatási program a Tartomány Hivatalos Közlönyében való megjelentetését követő tizenötödik napon, de mindenképpen a jelen formanyomtatvány megküldését követő 10 munkanap múlva lép érvénybe, a mentesítő rendelet (1/2004/EK rendelet) 19. cikkének 1. bekezdésében foglaltak szerint.

A program vagy az egyedi támogatás nyújtásának időtartama: Az alapok kimerüléséig, de mindenesetre a mentesítő rendelet (1/2004/EK rend.) érvényességi időtartamán belül, azaz 2006. december 31-ig.

A támogatás célja: Azon KKV-knek a szövetkezetek vagy társulásaik újratőkésítési programjai jóváhagyásának alárendelt, maximum öt éves időtartamú támogatása, melyek a szövetkezeti szervezetek átszervezését, szerkezeti átalakítását, megszilárdítását és fejlesztését célzó megfelelő beruházásokat irányoznak elő. Az érintett KKV-knek figyelembe kell venniük a jövedelmezőségi kritériumokat, a minimális környezetvédelmi, higiéniai és az állatok jólététével kapcsolatos követelményeket, és a beruházásoknak normál felvevőpiacokat kell biztosítaniuk a Friuli Venezia Giulia Tartomány Vidékfejlesztési Tervében foglaltak szerint (melyet a 2000. szeptember 29-i C (2000) 2902 végl. Határozattal (EK) hagytak jóvá).

A támogatás az 1/2004 rend. 7. cikkére vonatkozik.

Az újratőkésítési programokon belül elszámolható költségek

ingatlanok építése, megszerzése vagy fejlesztése;

új gépek és felszerelések – ideértve az informatikai programokat – vásárlása vagy vásárlási megállapodással egybekötött lízingelése, piaci értékük erejéig; kizártak a lízingszerződéssel kapcsolatos egyéb költségek (adók, haszonkulcsok, refinanszírozási költségek, általános költségek, biztosítási díjak, stb.);

általános költségek, mint az építészek, mérnökök és tanácsadók díjai, megvalósíthatósági tanulmányok, szabadalmak és használati engedélyek megszerzése, a fenti pontokban említett elszámolható kiadások összegének legfeljebb 12 %-áig.

Az érintett ágazat(ok): A Szerződés I. mellékletében felsorolt termékek feldolgozása és/vagy forgalmazása.

A támogatást nyújtó hatóság neve és címe:

Mezőgazdasági, Természeti, Erdészeti és Hegységi Erőforrások Központi Igazgatósága Agrárhitel, Együttműködés és Mezőgazdasági Fejlesztés Osztálya Via Caccia, 17 33100 – Udine (I)

Internetcím: www.regione.fvg.it/istituzionale/bur/bur.htm

Támogatás sz.: XA No 51/04

Tagállam: Olaszország

Tartomány: Marche

A támogatási programok megnevezése: Minőségi mezőgazdasági termékek előállításának és forgalmazásának előmozdítására szolgáló támogatások nyújtása a nemzeti és közösségi jogszabályoknak vagy az SA 8000, UNI EN ISO 9000 és 14000 szabványrendszereknek megfelelő, minőségi, környezetvédelmi és etikai tanúsításokat célzó vállalatirányítási rendszerek és a nemzeti és közösségi jogszabályoknak vagy az UNI 10939 és UNI 11020 szabványrendszereknek megfelelő vállalati követő rendszerek bevezetésén keresztül, valamint a minőségi termékekhez már meglévő szabályzatok megfeleltetésén keresztül.

Jogalap: Articoli 3, 4 e 6 della legge regionale 10 dicembre 2003, n. 23. „Interventi per il sostegno dei sistemi di certificazione della qualità e della tracciabilità delle produzioni agricole ed agro-alimentari.”

Tervezett maximális kiadások: 2004. évre a jogalap által mérlegben előirányzott teljes összeg 774.685,35 Eur, melyből legfeljebb 700 000 Eur-t szánnak a jelen támogatási program által előirányzott intervenciókra.

A következő évekre a tartományi törvény előirányzata összesen 2 000 000 Eur maximális éves kiadást érhet el, melyből legfeljebb 1 500 000 Eur-t szánnak a jelen támogatási program által előirányzott intervenciókra.

Maximális támogatási intenzitás: A támogatások az elszámolhatónak tekintett kiadások 60 %-áig nyújthatók, de ezek teljes összege három éves időtartamra kedvezményezettenként nem haladhatja meg a 100 000 Eur-t.

A végrehajtás időpontja: 2004-től, de mindenképpen a jelen formanyomtatvány megküldését követő 10 munkanappal, az 1/2004/EK rendelet 19. cikkének 1. bekezdése szerint.

A program vagy az egyedi támogatási nyújtásának időtartama: Az időtartam határozatlan és a Marche Tartomány által meghatározott éves költségvetési előirányzatokhoz kapcsolódik.

A támogatás célja: Hozzájárulások nyújtása a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak a következők támogatására

A kedvezményezetteknek a tartományi hozzájárulással megvalósított irányítási rendszert a Tartományi Végrehajtó Bizottság által meghatározott minimális időtartam alatt kell használni.

A Bizottság 1/2004/EK rendeletének vonatkozó cikkei: A 13. cikk, 2. bekezdésének a), b), c) d) pontjai és a 14. cikk 2. bekezdésének c) pontja.

A támogatás kedvezményezettjei: A támogatásokban részesülhetnek egyedi és társas mezőgazdasági és agrár-élelmiszeripari valamint az Európai Közösséget létrehozó Szerződés 32. cikkében és I. mellékletében meghatározott mezőgazdasági termékek feldolgozásával foglalkozó kis- és középvállalkozások, valamint a tartomány területén belül működő új eredetmegjelöléssel foglalkozó termelői szervezetek és felügyeleti szövetségek valamint szervező bizottságok.

A támogatások az érintett térség összes elfogadható alanyának objektíven meghatározott kritériumok alapján nyújtható, az 1/2004 rend. 13. cikkének 6. és 7. bekezdésében és a 14. cikkének 4. és 5. bekezdésében előírtak szerint.

Kiadások:

Elszámolható kiadások

A támogatásokhoz a következőkre fordított költségek számolhatók el

— piackutatás, terméktervezés és –kialakítás, beleértve az eredetmegjelölések elismerése vagy a különleges tulajdonság tanúsítása iránt a megfelelő közösségi rendeletekkel összhangban benyújtott kérelmek előkészítéséhez, valamint már meglévő gyártási szabályzatok módosításához és/vagy megfeleltetéséhez nyújtott támogatásokat.

— minőségbiztosítási szabványok, mint az ISO 9000 vagy 14000 szabványrendszerek, követőrendszerek, az eredetiséggel és a forgalmazással kapcsolatos szabályok betartásának biztosítását szolgáló rendszerek és környezetvédelmi ellenőrzési rendszerek, valamint a társadalmi felelősségvállalás tanúsítására vonatkozó szabványok (SA 8000);

— a fenti rendszerek alkalmazása tekintetében végzett személyzeti képzés.

— Elismert tanúsító szervek által minőségbiztosítási és más hasonló rendszerek előzetes tanúsításáért kivetett díjakkal kapcsolatos költségek.

Ezenkívül közelebbről meghatározva külön figyelembe veendők az ágazat bevált, tapasztalattal rendelkező szakemberei vagy tanácsadó társaságai által végzett tevékenységre vonatkozó külső tanácsadással, a minőségi irányítási rendszer megvalósításával kapcsolatos költségek, beleértve a szakosodott műszaki vevőszolgálat által végzett tevékenységeket (mint amelyek például a műszerek kalibrálásához szükségesek).

Nem elszámolható költségek

A vállalati önellenőrzési kézikönyvek szerkesztésével kapcsolatos költségek, a 155/97 sz. Törvényerejű Rendelet rendelkezései értelmében.

Pontosítva, a költségek a támogatás nyújtásának napjától kezdődően választhatók.

Érintett ágazatok: A program az EK-Szerződés I. mellékletében felsorolt mezőgazdasági termékek előállításával, feldolgozásával és forgalmazásával foglalkozó kis és –középvállalkozásokra kerül alkalmazásra.

A támogatást nyújtó hatóság neve és címe: MARCHE TARTOMÁNY– Mezőgazdasági és Falusi Tevékenységek Fejlesztési és Igazgatási Osztálya és az Agrár-élelmiszeripari Rendszerrel, Falusi Környezettel és Erdőkkel foglalkozó Osztály Via Tiziano 44 – 60100 Ancona

Internetcím: www.agri.marche.it

A támogatás száma: XA 53/04

Tagállam: Belgium

A támogatási program megnevezése vagy az egyedi támogatásban részesülő vállalkozás neve: TSE-tesztek előfinanszírozása

Jogalap:

— 999/2001/EK rendelet

— a 2003. költségvetési évre vonatkozó általános kiadások költségvetéséről szóló 2002. december 27-i törvény

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: Az emberi fogyasztásra levágott szarvasmarhák kötelező TSE-tesztjének elvégzésére rendelkezésre álló teljes becsült összeg kb. 25 700 000 Eur (357 398 x 40 Eur 2003-ra és kb. 285 000 x 40 Eur 2005-re 2004/10/15-ig) attól függően, hogy a TSE-tesztek finanszírozására vonatkozó rendelettervezet mikor lép hatályba.

A támogatás maximális mértéke: 40,00 Eur tesztenként.

A végrehajtás időpontja: 2003/01/01-től kezdődően

A program, illetve az egyedi támogatás nyújtásának időtartama: Amíg az emberi fogyasztásra levágott szarvasmarhákra vonatkozó kötelező TSE-teszteket alkalmazni kell, és amíg hatályba nem lép a TSE-tesztek finanszírozására vonatkozó, a Bizottságnak benyújtott rendelettervezet.

A támogatás célja: az intézkedés fő célja támogatás nyújtása az állati termékeket előállító ágazat részére az EK-szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló 2003. december 23-i 1/2004/EK bizottsági rendelet 15. pont d) pontja szerint. Nincsenek másodlagos célok. A számításba vehető költségek: a tesztelésnek, többek között a tesztfelszerelésnek, a minta vételének, szállításának, tesztelésének és megsemmisítésének az összköltsége.

Az érintett ágazatok: a programot a termelésre, a szarvasmarha alágazatra kell alkalmazni.

A támogatást nyújtó hatóság neve és címe: Federaal Agentschap voor de Veiligheid van de Voedselketen (Élelmiszerlánc-biztonsági Szövetségi Ügynökség), Simon Bolivarlaan 30, B – 1000 Brussel.

Internetcím: www.favv.be

A támogatás száma: XA 54/04

Tagállam: Belgium

A támogatási program megnevezése vagy az egyedi támogatásban részesülő vállalkozás neve: TSE tesztek előfinanszírozása

Jogalap:

— Verordening EG 999/2001

— Wet van 22 december 2003 houdende de algemene uitgavenbegroting voor het begrotingsjaar 2004

— Règlement (CE) no 999/2001

— loi du 22 décembre 2003 contenant le budget général des dépenses pour l'exercice budgétaire 2004

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: Az emberi fogyasztásra levágott szarvasmarhák kötelező TSE-tesztjének elvégzésére rendelkezésre álló becsült teljes összeg kb. 12 016 800 Eur (360 000 teszt x 33,38 Eur 12 hónapra), attól függően, hogy a tesztelendő korcsoportba hány szarvasmarha tartozik, és mikor kerül alkalmazásra a határozat.

A támogatás maximális mértéke: 33,38 Eur tesztenként.

A végrehajtás időpontja:

A program, illetve az egyedi támogatás nyújtásának időtartama: Amíg az emberi fogyasztásra levágott szarvasmarhákra vonatkozó kötelező TSE-teszt alkalmazandó.

A támogatás célja: az intézkedés fő célja támogatás nyújtása az állati termékeket előállító ágazat részére az EK-szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló 2003. december 23-i 1/2004/EK bizottsági rendelet 15. cikkének d) pontja szerint. Nincsenek másodlagos célok. A számításba vehető költségek: a tesztelésnek, többek között a tesztfelszerelésnek, a minta vételének, szállításának, tesztelésének és megsemmisítésének az összköltsége.

Érintett gazdasági ágazat(ok): a programot az állati termékek termelésére kell alkalmazni.

A támogatást nyújtó hatóság neve és címe: Federaal Agentschap voor de Veiligheid van de Voedselketen (Élelmiszerlánc-biztonsági Szövetségi Ügynökség), Simon Bolivarlaan 30, B – 1000 BRUSSEL.

Internetcím: www.favv.be

Támogatás száma: XA 56-04

Tagállam: Egyesült Királyság

Régió: Anglia

Támogatási program vagy az egyedi támogatásban részesülő társaság megnevezése: Önsegélyező csoportok gazdálkodóknak – kísérleti projekt

Jogalap: A projekt nem kötelező érvényű. Az 1986-os Mezőgazdasági Okmány (1. szakasz) szolgáltatja a jogi alapot a mezőgazdasági tevékenységgel kapcsolatos, a kormány által nyújtott tanácsadáshoz.

A program tervezett éves költsége: 117 750 angol font

Maximális támogatási intenzitás: A maximális támogatási intenzitás 100 %. Minden résztvevő 235,50 angol font értékben kap szolgáltatásokat, ez az összeg képviseli a program keretében kiadható legmagasabb támogatási összeget.

A végrehajtás időpontja: A gazdálkodók október 22-től iratkozhatnak föl, az első megbeszélésekre 2004. november 1. után kerül sor.

A program vagy az egyedi támogatás időtartama: A program az új résztvevők előtt mindvégig nyitott marad. A program keretében támogatott tevékenységekre 2004. november 1. és 2005. március 31. között kerül sor.

A támogatás célja: A program célja az ismerek cseréjére és az ágazaton belüli legjobb gyakorlatra vonatkozó új mechanizmusok kikísérletezése a gazdálkodók bevonásával. A mechanizmus lényege vitacsoportok szervezése a gazdálkodást érintő specifikus témák megvitatására. A támogatást az 1/2004 rendelet 14. cikkével összhangban kell kifizetni, az elszámolható költségek a szakképzési program szervezésének költségei, egyes esetekben a résztvevők utazási és ellátási költségei lehetnek.

Érintett ágazat(ok): A program a kizárólag mezőgazdasági termékek előállításával foglalkozó vállalkozásokra vonatkozik. A program nyitott bármely mezőgazdasági terméket előállító vállalkozás előtt.

A támogatást nyújtó hatóság neve és címe:

Környezetvédelmi Osztály, Élelmiszerrel és a vidékkel kapcsolatos ügyek Challenge Fund: – önsegélyező csoport gazdálkodóknak – kísérleti projekt Area 4A Ergon House London Egyesült Királyság SW1P 2JR

Elektronikus cím: www.defra.gov.uk/farm/state-aid/setup/exist-exempt.htm

kattintson a Challenge Fund – önsegéyző csoport gazdálkodóknak – kísérleti projekt -re vagy menjen közvetlenül a

www.defra.gov.uk/farm/state-aid/setup/schemes/self-help.pdf címre

Támogatás száma: XA No 57/04

Tagállam: Olaszország

Tartomány: Bolzano autonóm tartomány

A támogatás megnevezése: A kedvezőtlen időjárási viszonyok miatt a gazdaságok által elszenvedett veszteségek fedezetére a biztosítási kötvényekre nyújtott támogatás odaítélésének kritériumai és módozatai

Jogalap: Legge Provinciale 14 dicembre 1998, n. 11, art. 4, lettera k .

Decreto Legislativo 29 maryo 2004, n. 102.

Tartományi keretek közt előirányzott éves költség: 3 000 000,00 Eur

A támogatás maximális intenzitása: 50 %, ill. 80 %

Az alkalmazás kezdete: a kihirdetés után 10 nappal; 2004. október

A támogatás időtartama: korlátlan

A támogatás célkitűzései: A mezőgazdasági vállalatok támogatása prevenciós intézkedéssel, hogy kiküszöbölhessék a mezőgazdasági termelésben bekövetkezett károkat – 1/2004/EK rendelet 11. cikke

Érintett ágazat: növény (gyümölcs, borszőlő)

A hatóság neve és címe:

Weboldal: http://www.provinz.bz.it/landwirtschaft/dema/dema_getreso.asp?DRES_ID=1865

Támogatás száma: XA 59-04

Tagállam: Egyesült Királyság

Régió: Cumbria

A támogatási program megnevezése vagy az egyedi támogatásban részesülő vállalkozás neve: Distinctly Cumbrian Agricultural Produce Scheme

Jogalap: Section 5 of the Regional Development Agencies Act 1998

A támogatási program keretében tervezett éves kiadás vagy a vállalkozásnak nyújtott egyedi támogatás teljes összege: 2004.11.12.–2005.6.30.: 0,83 millió angol font

2005.7.1.–2006.6.30.: 1,2 millió angol font

2006.7.1.–2007.6.30.: 0,9 millió angol font

A támogatás maximális intenzitása: Kismértékű tőkejuttatás: 40 %

Nagymértékű támogatás: 25 %

Internetes oldal kifejlesztésére nyújtott támogatás: 50 %

A végrehajtás időpontja: A támogatási rendszerhez 2004. november 12-ig lehet kérelmeket benyújtani.

A támogatási program vagy egyedi támogatás nyújtásának időtartama: A nagy- és a kismértékű támogatások iránti kérelmeket 2006. december 31-ig lehet benyújtani.

Az internetes oldal kifejlesztésére nyújtott támogatások iránti kérelmeket 2007. március 31-ig lehet benyújtani.

A végső kifizetésekre vonatkozó kérelmeket minden esetben 2007. június 30-ig lehet benyújtani.

A támogatás célja: A támogatás célja, hogy Cumbria hozzáadott értékű termékei feldolgozásának, forgalmazásának és forgalomba hozatalának bátorításán keresztül segítse Cumbria vidéki gazdaságának fellendítését és erősítését.

A nagy- és kismértékű támogatásokat a 2004/1/EK rendelet 7. cikkének rendelkezései alapján hajtják végre. Az elszámolható költségek

Az internetes oldal kifejlesztésére nyújtott támogatásokat a 2004/1/EK rendelet 7. cikkének rendelkezései alapján hajtják végre. A tanácsadási költségek elszámolhatók.

Érintett ágazat(ok): A támogatási rendszer a mezőgazdasági termékek feldolgozására és forgalomba hozatalára érvényes. Minden alágazat jogosult a támogatásra, az olyan termékek előállításának és forgalomba hozatalának kivételével, amelyek a tejet és tejtermékeket utánozzák helyettesítik, valamint a cukor és cukortermékek előállításának és forgalomba hozatalának kivételével.

A támogatást nyújtó hatóság neve és címe:

Distinctly Cumbrian Rural Enterprise Centre Redhills Penrith Egyesült Királyság CA11 0DT

Internetes cím: www.defra.gov.uk/farm/state-aid/setup/exist-exempt.htm

A „Farming Connect Cumbria” linkre kattintva, de közvetlenül is elérhető a következő oldalon

http://www.defra.gov.uk/farm/state-aid/setup/schemes/fcc.pdf

Egyéb információk: A támogatási rendszer 3 intézkedésből áll

A támogatási rendelet száma: XA-60/04

Tagállam: Hollandia

A támogatási rendelet megnevezése vagy annak a vállalatnak a neve, amely egyéni támogatásban részesül: Együttműködési szövetségek szervezési költségeire nyújtott támogatás

Jogalap: Kaderwet LNV-subsidies (artikelen 2 en 4)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A program keretében előirányzott éves kiadások 2 millió eurót tesznek ki, melyből 1,4 millió euró a gazdálkodók műszaki támogatására szolgál.

A támogatás maximális mértéke.: A gazdálkodóknak nyújtott támogatás maximális mértéke gazdálkodónként körülbelül évi 535 euró évente. A támogatás maximális mértéke több tényezőtől függ, nevezetesen: 1. a természetkímélő mezőgazdasági egyesülés vagy más együttműködési szövetség nagysága; 2. az ahhoz csatlakozott gazdák száma; 3. azon hektárok száma, amelyek után az adott együttműködési szövetség a természetkímélő agrárgazdálkodásról szóló támogatási rendelet 2. cikke és annak a) pontja szerinti kezelési támogatást, és/vagy a természetkímélő agrárgazdálkodásról szóló támogatási rendelet 2. cikke és annak b) pontja szerinti tájvédelmi támogatást kap.

A támogatás nem haladja meg az 1/2004/EK rendelet szerinti maximálisan megengedett összeget. A rendelkezésekben az fog szerepelni, hogy a támogatás nagysága gazdálkodónként maximum 100 000 euró 3 éven át.

A végrehajtás dátuma: 10 munkanappal az Európai Bizottság kézhezvételi igazolását követően.

A program, illetve az egyedi támogatás nyújtásának időtartama: Új programról van szó, melynek futamideje 2004–2014-ig tart. A program alapján maximum 6 éves időszakra nyújtható támogatás. A támogatást legkésőbb 2009. május 1-jéig lehet kérelmezni.

A támogatás célja: A támogatás a gazdálkodók műszaki támogatására irányul a természetkímélő agrár gazdálkodás tekintetében (az 1/2004/EK rendelet 14 cikkének alkalmazása); a technikai támogatás vonatkozásában a következő költségekre adható támogatás: az ismeretek bővítésére, a szakértelem növelésére és az ökológiai gazdálkodásra, a munkaerő-toborzásra, a tanácsadási szolgáltatásokra és az igazgatásra irányuló tevékenységek költségeire.

Az érintett gazdasági ágazatok: Olyan gazdálkodók, akik természetkímélő agrár gazdálkodást alkalmaznak, vagy akik ennek alkalmazását tervezik. Ezek egyaránt lehetnek állattenyésztők és földművelők.

A támogatást nyújtó hatóság neve és címe: Ministerie van LNV (p/a Dienst Regelingen, Postbus 965, 6040 AZ Roermond)

Internetcím: www.hetlnvloket.nl

Egyéb információ: Azokat a tevékenységeket, amelyekre az együttműködési szövetségek szervezési költségeire vonatkozó támogatáson keresztül támogatást nyújtanak, gazdálkodóknak nyújtott technikai támogatásnak kell tekinteni a mentesítési rendelet 14. cikke szerint. A támogatást – a kollektív természetkímélő agrárgazdálkodás és a természetkímélő agrárgazdálkodási képesség előmozdítására tekintettel – az együttműködési szövetségeknek az olyan tevékenységek szervezésére nyújtják, mint amilyen az ismeretek bővítése, a szakértelem növelése és az ökológiai gazdálkodás, a munkaerő-toborzás, a tanácsadási szolgáltatások és az igazgatás. A támogatás nyújtása nem közvetlenül a gazdálkodóknak történik, de az az ő javukat szolgálja. A gazdálkodók részt vesznek az adott együttműködési szövetségben és a tevékenységek szervezése a gazdálkodók javát szolgálja.

Az együttműködési szövetségek szervezési költségeire vonatkozó támogatás szerepel a természetkímélő agrárgazdálkodás támogatási rendelet 8. fejezetében. Ez a rendelet rendszerében kapcsoltan szerepel. A természetkímélő agrárgazdálkodásra vonatkozó támogatás szabályozását az Önök Bizottsága a 2001. október 9-i C (2001) 2814-es rendelkezéssel jóváhagyta. Az együttműködési szövetségek szervezési költségeire csak akkor nyújtható támogatás, ha a természetkímélő agrárgazdálkodási támogatási rendelet 2. cikke és annak a) pontja szerinti kezelési támogatást, és/vagy a természetkímélő agrárgazdálkodási támogatási rendelet 2. cikke és annak b) pontja szerinti tájvédelmi támogatást is nyújtottak. A természetkímélő agrárgazdálkodást ösztönzi mindazon hektárok bevonása, amelyekre kollektív természetkímélő agrárgazdálkodási támogatást nyújtanak. A kollektív természetkímélő gazdálkodás ökológiai többletértéket képvisel az egyéni természetkímélő gazdálkodáson túl. A bevonást ezért a természetkímélő gazdálkodás optimalizálása is indokolja.

Az együttműködési szövetségek szervezeti költségeire juttatott támogatás azonban különálló támogatási program. A támogatás – az alábbi kivétellel és a kezelési támogatással és a tájvédelmi támogatással szemben – nem vonatkozik a környezetvédelmi kötelezettségekre. A támogatás olyan tevékenységek költségeire vonatkozik, amelyek együttműködési szövetségek szervezési költségeinek minősülnek. Ezek a költségek nem vonatkoznak bizonyos területek vagy tájelemek létesítésére, kezelésére és/vagy karbantartására.

Amint az a mellékelt rendelet-tervezetből kitűnik, a természetkímélő agrárgazdálkodás támogatási rendelet 8. fejezetének alapján támogatás nyújtható olyan tevékenységekre is, amelyek nem tartoznak az 1/2004/EK rendelet alkalmazási körébe.

Először is ez az állami támogatás olyan tevékenységekre vonatkozik, amelyek nem tekintendők segélynek. Itt olyan tevékenységek támogatásáról van szó, amelyek elsősorban az együttműködési szövetségeknek válnak előnyére, mint amilyenek például a természetkímélő agrárgazdálkodás vonzerejének növelésére és a természetkímélő agrárgazdálkodásban érintett felek együttműködésének erősítésére irányuló tevékenységek.

Ezen kívül a támogatás olyan tevékenységekre vonatkozik, mint amilyen a minőségbiztosítás, a monitoring és a beszámolás, és amelyek mezőgazdasági környezetvédelmi intézkedésnek tekinthetők. Támogatás nyújtása ez utóbbi tevékenységekre még nincs napirenden. A támogatási jogcímre vonatkozó feltételeket Önökkel hamarosan ismertetjük az e célra kialakított eljáráson keresztül. Az adott támogatás nyújtására csak akkor kerülhet sor, ha ahhoz megkapjuk az Önök hozzájárulását.

Támogatás száma: XA 63/04

Tagállam: Németországi Szövetségi Köztársaság

Régió: Baden-Württemberg

Támogatás megnevezése: tájvédelmi irányelv/termelői csoportok szervezetének támogatása

A program tervezett éves költsége: kb. 10 000 Eur

Maximális támogatásintenzitás: A támogatható költségek 100 százalékából 90 az első évben, 100-ból 70 a második évben, 100-ból legfeljebb 50 a harmadik évben, 100-ból legfeljebb 30 a negyedik évben és 100-ból legfeljebb 20 az ötödik évben.

Engedélyezés időpontja: folyamatosan

Időtartam:

Célkitűzés: Természetvédelmi, tájvédelmi és talajjavítási célú termelői csoportok szervezetének támogatása a bio vagy regionális mezőgazdasági termékeknek, vagy a tájvédelem keretében előállított termékeknek a forgalmazásával összefüggésben.

Érintett ágazatok: Különféle ágazatok a természet védelmének, a táj védelmének és a talaj javításának közérdekű céljával.

Engedélyező hatóság neve és címe: Ministerium für Ernährung und Ländlichen Raum, Kernerplatz 10, 70182 Stuttgart,

valamint Baden-Württemberg tartomány négy kormányelnöksége.

Internetcím: http://www.landwirtschaft-mlr.baden-wuerttemberg.de/

Támogatás száma: XA 64/04

Tagállam: Németországi Szövetségi Köztársaság

Régió: Baden-Württemberg

Támogatás megnevezése: Tájvédelmi irányelv/menedzsment és tanácsadás

A program tervezett éves költsége: kb. 500 000 Eur

Maximális támogatásintenzitás: A támogatható költségek 100 %-ából legfeljebb 90 %.

Engedélyezés időpontja: folyamatosan

Időtartam:

Célkitűzés: Közérdekű természetvédelmi, tájvédelmi és talajjavítási célú intézkedések végrehajtásának menedzsmentje és az ahhoz kapcsolódó tanácsadás.

Érintett ágazatok: Különféle ágazatok az agrárszektorban a technikai segítségnyújtás keretében a természet védelmének, a táj védelmének és a talaj javításának közérdekű céljával.

Engedélyező hatóság neve és címe: Ministerium für Ernährung und Ländlichen Raum, Kernerplatz 10, 70182 Stuttgart,

valamint Baden-Württemberg tartomány négy kormányelnöksége, illetve alsóbb szintű természetvédelmi hatóságok és mezőgazdasági, tájvédelmi és talajjavítási hivatalok.

Internetcím: http://www.landwirtschaft-mlr.baden-wuerttemberg.de/

Támogatás száma: XA 65/04

Tagállam: Németországi Szövetségi Köztársaság

Régió: Bajorország

Támogatás megnevezése, illetve egyedi támogatások esetén a kedvezményezett vállalat neve: Bajor környezetvédelmi hitelprogram

Jogalap: Richtlinie für Darlehen an mittelständische Unternehmen der gewerblichen Wirtschaft zur Förderung von Umweltschutz- und Energieeinsparungsmaßnahmen (gemeinsame Bekanntmachung der Bayerischen Staatsministerien für Umwelt, Gesundheit und Verbraucherschutz und für Wirtschaft, Infrastruktur, Verkehr und Technologie)

A program tervezett éves költsége, illetve az egy vállalatnak nyújtott egyedi támogatás összege: Éves összeg kb. 3 millió Eur

A támogatás maximális intenzitása: A kamatkedvezményes hitel támogatástartalma legfeljebb 15 % lehet kis- és 7,5 % középvállalkozások esetében.

Engedélyezés időpontja: előreláthatólag 2004.12.1.

Támogatás időtartama, illetve az egyedi támogatás kifizetése: 2008.12.31.

Célkitűzés: A beruházási támogatásokat az 1/2004/EK rendelet 7. cikke értelmében azon kis- és középvállalkozásoknak nyújtják, amelyek az EK-Szerződés I. melléklete szerint mezőgazdasági termékeket dolgoznak fel vagy forgalmaznak. Olyan kamatkedvezményes hitelről van szó, amelynek támogatástartalma nem haladja meg a 15 %-ot kisvállalkozásoknál és a 7,5 %-ot középvállalkozások esetében.

A hitel a kereskedelmi és ipari kkv-k számára az önsegélyhez való hozzájárulásként saját felelősségre történő környezetvédelmi beruházást tesz lehetővé, különösen egyéb vállalati beruházásokkal összefüggésben, és ezáltal lehetővé teszi a környezet állapotának jelentős javítását.

Érintett ágazatok: Mezőgazdasági termékek ipari vállalkozások által történő feldolgozása és forgalmazása. Kivételt képez azon termékek előállítása vagy feldolgozása, amelyek tejhez vagy tejtermékekhez hasonlóak vagy helyettesítik azokat, valamint a cukorágazat feldolgozási és forgalmazási tevékenységei.

Engedélyező hatóság neve és címe: LfA Förderbank Bayern

Königinstraße 17

80539 München

Internetcím: A http://www.stmugv.bayern.de/de/wirtschaft/kredit.htm

internetcímen a közzététel után elérhető a kereskedelmi és ipari középvállalkozásoknak nyújtható hitelről szóló irányelv a környezetvédelmi és energiatakarékos intézkedések támogatására.

Egyéb információ: A mentességi rendelet hatályába nem tartoznak bele az irányelv III. pontja szerinti környezeti kárfelmérésiés szanálási intézkedések. Az irányelv utal arra, hogy a 2001/69/EK, 2001/70/EK és 2004/1/EK rendeletek szerint a közösségi jog alóli mentesség 2007. június 30-án megszűnik. Ezt a rendeletet, valamint minden egyedi intézkedést, amely a támogatási program alapján alkalmazásra kerül, kiigazítják az 1/2004/EK rendelet esetleges módosításai szerint helyesbítik és erről tájékoztatják a Bizottságot. dies wird der Kommission mitgeteilt.